มีเพศสัมพันธ์ตอนมีประจำเดือนวันที่28กุมภาหลังจากมีเพศสัมพันธ์1-2วันประจำเดือนหมด เดือนมีนาประจำเดือนยังไม่มา จนตอนนี้เมษาต้นเดือนก็ยังไม่มา อาการมีตกขาว จะท้องใหม เครียดมากตอนนี้
สวัสดีค่ะ หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน จะถือว่ามีเพศสัมพันธ์ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% แต่หากนับได้เกิน 7 วัน ก็จะถือว่าเลยระยะปลอดภัยไปแล้ว และโอกาสที่จะตั้งครรภ์ก็จะมีได้ทั้งนี้ หากประจำเดือนยังไม่มา แนะนำควรลองตรวจหาการตั้งครรภ์ดูก่อนค่ะ หากตรวจไม่พบจะได้ไม่ต้องเครียด และการที่ประจำเดือนยังไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น ดังนั้น หากตรวจไม่พบการตั้งครรภ์ ก็ให้รอประจำเดือนไปอีกซักระยะ ประจำเดือนก็น่าจะมาในเวลาไม่นานนี้ค่ะ ซึ่งอาการตกขาว อาจเป็นอาการก่อนการมีประจำเดือนมาก็ได้ค่ะ